סוצ'י (כדורגל, 2018)

מועדון הכדורגל סוצ'י (ברוסית: Футбольный клуб Сочи) הוא מועדון כדורגל מקצועני רוסי מהעיר סוצ'י, שהוקם בשנת 2018 על משאבי דינמו סנקט פטרבורג. מתמודד בליגה הרוסית הראשונה בכדורגל. הישג השיא של הקבוצה היה העפלה לרבע גמר הגביע הרוסי בכדורגל והגעה למקום שני בליגת העל הרוסית בכדורגל, הבכירה במדינה בעונת 2021/2022. מגרש הבית של הקבוצה הוא אצטדיון פישט, המכיל 41,220 מושבים והוא אחד מהאצטדיונים המודרניים במדינה, לאחר שנחנך בשנת 2013, לקראת אולימפיאדת החורף (2014) שהתקיימה בעיר. המועדון נמצא בבעלותו של האוליגרך בוריס רוטנברג שמימן את הקבוצה באמצעות חברת SMP Racing שבבעלותו. בקיץ 2019, גזפרום בנק חתמה על חוזה מימון והפכה לספונסר. תקציב הקבוצה לעונת 2019/2020 עמד על יותר ממיליארד רובלים (כ־23 מיליון דולרים). ערך מורחב – דינמו סנקט פטרבורג (כדורגל) קבוצת הכדורגל סוצ'י הוקמה ב־4 ביולי 2018 לקראת עונת 2018/2019, תוך הסתמכות על משאבי קבוצת דינמו סנקט פטרבורג, לאחר שזו עברה לעיר סוצ'י וכבר מעונת הבכורה שלה התמודדה בליגת הכדורגל הלאומית. להקמת המועדון קדמו דיווחים על העברתו האפשרית של מועדון דינמו סנקט פטרבורג לעיר סוצ'י. היוזמה הוצדקה בכך שלסוצ'י לא היה מועדון מקצועי משלו, אך ישנם תנאים נוחים להתפתחות הכדורגל, כמו גם אצטדיון פישט המודרני. צוות האימון והסגל חתם על חוזים חדשים עם המועדון החדש כשהבעלים של המועדון היה היזם בוריס רוטנברג והמאמן הראשי והקפטן היו אלכסנדר טוצ'ילין ויבגני פסגוב, בהתאמה. הקבוצה אירחה תחילה את משחקי הבית שלה באצטדיון המרכזי על שם שלווה מטרוולי, לפני שהבעלים של הקבוצה הצליחו לארגן את מעבר הקבוצה לאצטדיון פישט בהמשך העונה. לפני תחילת עונת הבכורה, המועדון שיחק חמישה משחקי ידידות עם מועדונים מרוסיה, בלארוס ואוזבקיסטן. היריבה הראשונה של סוצ'י הייתה המועדון האוזבקי AGMK, שניצח בתוצאה 1 0. המועדון שיחק את המשחקים הרשמיים הראשונים שלו באצטדיון המרכזי על שם מטרוולי בשל אי זמינותו של אצטדיון פישט, שאירח את משחקי גביע העולם בכדורגל 2018, וכן בשל הבעיות הקשורות בארגון היציעים עבור אוהדי הקבוצות האורחות וחלוקת האוהדים. עונת 2019/2018 הפכה לעונת הבכורה של הקבוצה והיא נצמדה לצמרת טבלת הליגה הלאומית ולראשונה בתולדותיה הבטיחה לעצמה מקום בליגת העל הרוסית בכדורגל, 2 מחזורים לסיום: ב־17 ביולי 2018, במשחק הפתיחה של הליגה הלאומית בעונת 2018/2019, סוצ'י הפסידה בבית לספרטק-2 מוסקבה בתוצאה 0:1. בסיבוב השני הצליח המועדון להשיק ניצחון הראשון במשחק רשמי ולגבור על פאקל וורונז' (2:1). המועדון שיחק בהצלחה במיוחד לאחר פגרת החורף ואף היה במקום הראשון בטבלת הליגה. עם זאת, לאחר תיקו עם שיניק ירוסלבל, המועדון סיים רק במקום השני, מה שלא מנע ממנו להבטיח מקום בליגת הכדורגל הבכירה במדינה. את עונת 2019/2020 התחילה ברכש של מספר רב משחקני זניט כמו אנדריי מוסטובוי, איברגים צלאגוב, אלמיר נביאולין, דמיטרי פולוז, איוואן נובוסלצב, כריסטיאן נובואה, מיחה מבליה, אנטון זבולוטני ואלכסנדר קוקורין. אליהם הצטרף גם שחקן הנבחרת פיודור קודריאשוב שעזב בהמשך. במשחק הראשון בליגת העל, סוצ'י הפסידה לספרטק, וספגה את השער היחיד. החלוץ דמיטרי פולוז כבש את השער הראשון בתולדות המועדון בפרמייר ליג, במשחק מול אורנבורג. פתיחת העונה לא הייתה מוצלחת במיוחד, שכן המועדון הצליח להשיג ניצחון ראשון רק במחזור 8 מול רובין קאזאן, בתוצאה 0: 3, ובסיום הסיבוב הראשון סיימה סוצ'י אחרונה בליגה. מה שהוביל לכך שולדימיר פדוטוב מונה למאמן הראשי של המועדון במהלך פגרת החורף ב־19 ביוני 2020, במשחק המחזור ה-23 מול רוסטוב, קבעה סוצ'י שיא בליגת הכדורגל הבכירה ברוסיה, כאשר לראשונה אחת הקבוצות הצליחה להבקיע 10 שערים, כשהשיא הקודם היה שייך ללוקומוטיב שגברה על אוראלאן אליסטה בתוצאה 9:0 ב-3 בנובמבר 2000 ושיא נוסף של זניט סנקט פטרבורג, כשהבקיעה 8:1 ב-5 באוקטובר 2008 נגד לוץ' ולדיווסטוק: באותו משחק, הרכב הקבוצה הבוגרת של רוסטוב לפני המשחק הוכנס לבידוד לאחר שכמה מהשחקנים נמצאו חיוביים לקורונה בקרב השחקנים, אך סוצ'י סירבה לדחות את המפגש, ולכן נשחחו תלמידי האקדמיה של רוסטוב, ילידי 2001-2004, למשחק אך הם הפסידו לסוצ'י בתוצאה 1:10. המשחק עורר סערה ציבורית וביקורת כלפי הנהגת סוצ'י, שלא רצתה להתפשר. עם זאת, כבר לקראת תום העונה תשעה משחקני מועדון סוצ'י נמצאו חיוביים לקורונה ושני המשחקים האחרונים של הקבוצה (במסגרת המחזורים ה-29 וה-30) בוטלו, והתאחדות הכדורגל הרוסית פסקה תבוסות טכניות לסוצ'י בתוצאות 0:3. למרות הקשיים, בסוף העונה הצליחה סוצ'י לשמור על מקומה בפרמייר-ליג הרוסי, כשסיימה את העונה במקום ה-12 ולהימנע מירידה לליגת המשנה הרוסית בכדורגל. עם פתיחת עונת 2020/2021 בליגת העל הרוסית בכדורגל סוצ'י שחררה משורותיה את קוקורין שחתם בספרטק, את דמיטרי פולוז שחזר לרוסטוב וקרפטיאן שעבר לטמבוב אך החתימה את אלכסנדר רודנקו מספרטק, את איוולין פופוב, דניל פורצב, אריק ורדניאן, ארתור יוסופוב ואת עמנואל ממאנה שהפך לשחקן זניט העשירי שמגיע לקבוצה. את העונה פתחה סוצ'י ברצף של חמישה משחקים ללא הפסד כשהיא מתמקמת בצמרת טבלת הליגה ובמחזור 13 הגיע לראשונה לרצף של 12 משחקים ללא הפסד, כשכריסטיאן נובואה היה מלך השערים שלה (עם 7 שערים). הקבוצה סיימה במקום החמישי בליגה כשהיא גוברת על קבוצות חזקות כמו ספרטק מוסקבה, דינמו מוסקבה וצסק"א ובעונה לאחר מכן השתתפה לראשונה במפעלים האירופיים. ברם, היא נכשלה להעפיל לשלב הבתים של הקונפרנס ליג. בעונת 2021/2022, סוצ'י הגיעה למאזן של 18 ניצחונות מתוך 25 משחקי בית בליגה מאז תחילת 2020 וכבשה 60 שערים, הנתון השני בטיבו בליגה, כשרק זניט ניצחה יותר משחקי בית (20 מ־24) וכבשה יותר שערים במהלך הזמן הזה (75). הקבוצה נצמדה לצמרת הטבלה עם ניצחונות מפתיעים על קבוצות חזקות ממנה על הנייר כמו זניט וצסק"א. בסיום העונה סיימה במיקום הגבוה בתולדות המועדון כשסיימה במקום השני במרחק של 9 נקודות מהאלופה זניט. בתום עונת 2023/2024 סיימה במקום האחרון בליגה וירדה לליגה הראשונה.      הפסד      שוויון      ניצחון סמל הקבוצה נבחר ביולי 2018 בהצבעת האוהדים בחשבון הקבוצה באתר VK. הסמל הוא מגן משולש בעל קצוות חדים בצבעי כחול כהה שבחלקו העליון קמע הקבוצה: נמר. במרכז המגן מופיעה הכתובת Футбольный клуб Сочи, שמשמעותו "מועדון הכדורגל סוצ'י" ובתחתית הסמל כדורגל בצבעי כסף. סמל מועדון הכדורגל סוצ'י (2019-ואילך) ערכים מורחבים – אצטדיון פישט, האצטדיון המרכזי (סוצ'י) מגרש הבית של הקבוצה הוא האצטדיון האולימפי פישט הממוקם ברובע אדלר בעיר ומכיל 44,287 מושבים ונפתח בשנת 2013. משמש כאצטדיון הקבוצה העיקרי ובעבר אירח את טקס הפתיחה והסגירה של אולימפיאדת סוצ'י ואירח את גביע הקונפדרציות 2017 וכמה משחקים במונדיאל 2018. הקבוצה מחזיקה גם במגרש רזרבי, האצטדיון המרכזי על שם שלווה מטרוולי המכיל 10,200 מושבים ונחנך בשנת 1964. מתקן האימונים של הקבוצה הוא מתקן "יוג-ספורט" (www.yug-sport.ru) המהווה מרכז אימונים פדרלי ושימש כבסיס האימונים של נבחרת ברזיל בכדורגל במהלך מונדיאל 2018 וגם נבחרת רוסיה בכדורגל מתאמנת בו לעיתים. חוף השנהב ויקטוריין אנגבן ארגנטינה עמנואל ממאנה בלגיה ג'יאנלי אימבולה צרפת עדיל ראמי ניגריה סטיבן אלפרד סרביה איוואן מילאדינוביץ' מונטנגרו דושאן לגאטור סלובניה מיחה מבליה סלובניה ואנג'ה דארגוביץ' סלובניה ואניה דרוקיץ' ארמניה אלכסנדר קראפטיאן אקוודור כריסטיאן נובואה קולומביה מתיאו קאסיירה רוסיה ארטיום משצ'אנינוב רוסיה סוסלן ג'אנאייב רוסיה פאבל שאקורו רוסיה יבגני פסגוב רוסיה מקסים ברסוב רוסיה אנטון זבולוטני רוסיה ניקולאי זאבולוטני רוסיה איברגים צלאגוב רוסיה איוואן נובוסלצב רוסיה דמיטרי פולוז רוסיה אלמיר נביאולין רוסיה פיודור קודריאשוב רוסיה אלכסנדר קוקורין רוסיה אנדריי מוסטובוי רוסיה קיריל קרבצוב רוסיה אלכסיי סוטורמין ברזיל ז'ואזיניו ברזיל מיגל סילביירה דמיטרי רובאשקו — מנכ"ל אנדריי אורלוב — מנהל ספורטיבי מדיה וקבצים בנושא סוצ'י בוויקישיתוף אתר האינטרנט הרשמי של סוצ'י סוצ'י, ברשת החברתית פייסבוק סוצ'י, ברשת החברתית אקס (טוויטר) סוצ'י, ברשת החברתית אינסטגרם סוצ'י, ברשת החברתית VK סוצ'י, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net RICHARD PIKE‏ ,PFC Sochi: The Climbing but Controversial Club‏, Russian Football News Ротенберг рассказал, какой бюджет у «Сочи» «Динамо» СПб переедет в Сочи. Клуб ждет одобрение Ротенберга «Динамо-СПб» готово к переезду в Сочи и ждет решения владельца Очередной ФК «Сочи»: клуб Ротенберга займет стадион «Фишт» после ЧМ-2018 Это было динамично! «Сочи» (Сочи) в еврокубках (с 1992). Бомбардиры‏, סוצ'י במפעלים האירופיים (100bombardirov.ru)